**ОБЩИНА КАРЛОВО**

****

**ПРОГРАМА ЗА УПРАВЛЕНИЕ И РАЗВИТИЕ НА**

**ОБЩИНА КАРЛОВО**

**2020 – 2023 г.**

Настоящата Програма за управление е изготвена в съответствие с изискванията на чл.44, ал.5 от Закона за местното самоуправление и местната администрация. Програмата съдържа основните цели, приоритети, дейности, сроковете за изпълнение и очакваните резултати.

**Д-р ЕМИЛ СТАНЕВ КАБАИВАНОВ**

**избран за кмет на община Карлово**

**Решение на Общинска избирателна комисия № 205 от 29.10.2019 г.**

**КАРЛОВО - 2020 г.**

**ВИЗИЯ ЗА РАЗВИТИЕТО НА ОБЩИНА КАРЛОВО**

Продължаване на динамичната тенденция за развитие на община Карлово като привлекателно място за живот, образование и предприемачество, модел за добро и ефективно управление, основано на споделени обществени ценности, доверие и новаторство.

**ОСНОВНИ УПРАВЛЕНСКИ ПРИНЦИПИ:**

• Върховенство на закона

• Ефективно и резултатно управление

• Демократичност в процеса на вземане на решения

• Честност и отговорност към гражданите

• Гарантиране на правата, сигурността и благосъстоянието на жителите на общината

• Съхраняване и развитие на регионалната и национална идентичност

• Споделена отговорност

• Прозрачност

• Толерантност, недопускане на дискриминация и дезинтеграция

**ЦЕЛИ НА ПРОГРАМАТА**

• Постигане на икономически стабилитет;

• Стимулиране на инвестиционните процеси;

• Формиране на благоприятна среда за живот и развитие на гражданите;

• Балансирано развитие на общината;

• Осигуряване на качествени и достъпни публични услуги;

• Опазване на културно-историческото наследство и традиции, подобряване на достъпа на гражданите и гостите на Община Карлово до значимите културни паметници и туристически забележителности;

**ПРИОРИТЕТИ НА ПРОГРАМАТА ЗА УПРАВЛЕНИЕ:**

**Приоритет 1:** Икономическо развитие и просперитет на община Карлово;

**Приоритет 2:** Достоен живот и развитие на човешкия капитал;

**Приоритет 3:** Опазване и възстановяване на цивилизационното наследство, създаване на благоприятна и естетична среда на живот;

**Приоритет 4:** Утвърждаване авторитета на Община Карлово като европейски културен и образователен център.

**МОТИВИ И ОБОСНОВКА НА ПОДХОДА**

Настоящата Програма за управление е естествено продължение на процесите на растеж и динамично съвременно развитие, заложени в релевантния стратегически документ за предходния управленски мандат. Базирането на възприетите и утвърдени приоритети за развитие на общината е гаранция за стабилитет и последователност и условия за постигане на трайни осезаеми резултати.

**Приоритет 1:** Икономическо развитие и просперитет на община Карлово

Икономическият и ресурсен потенциал на община Карлово й отрежда водещо място в социално-икономическия и инфраструктурен комплекс на област Пловдив. Като една от най-голямите и добре развита, община Карлово е с висок принос в икономическото развитие на областта. Повишаването на атрактивността на бизнес среда e ключов фактор за привличане на нови инвестиции в производствени мощности, за стабилизиране на предприятията и за повишаване качеството на живот. Подобряването на достъпа до пазари, информация, транспорт и други специализирани услуги са важни фактори за успешното реализиране на заложените в програмата конкретни мерки.

**Мерки за реализиране на Приоритет 1:**

• Постигане на прогнозируемост в дейността на общинската администрация.

• Стимулиране на инвестиционната активност.

• Стимулиране на деловата активност.

• Туризмът - фактор за икономическото развитие.

• Прилагане на стратегия за стабилизиране и повишаване на конкурентоспособността на малките населени места в общината и разнообразяване на селската икономика.

• Оптимизация на административната тежест за бизнеса и гражданите.

• Публичност и прозрачност в дейността на общинската администрация.

• Ефективно управление на финансовите и материалните ресурси.

• Развитие на формите на публично-частно партньорство за оптимизиране на административните процеси.

**Приоритет 2:** Достоен живот и развитие на човешкия капитал

Подобряване материално-техническата база на образователните, здравните и социалните обекти е ключов фактор за създаване на условия за равен достъп до съвременни публични услуги. Изграждането на действащ механизъм за подпомагане на сътрудничество между стопанските субекти и образователни институции има решаваща роля в развитието на човешкия потенциал на общината адекватен на икономическия профил е гарант за постигане на по-добри параметри на заетост на населението и за повишаване качеството на живот.

В тази връзка програмата предвижда амбициозни мерки за насърчаване образователната активност и разширяване на възможностите на образователните институции в общината. Подобряване на градската мобилност и естетизацията на градската среда са сред важните индикатори за обществена оценка на положителните промени в развитието на общината и важен елемент от общата привлекателност на региона.

**Мерки за реализиране на Приоритет 2:**

• Развитие на устойчива, съвременна, пазарно ориентирана обарзователна система.

• Подкрепа за утвърждаване на пазарно ориентирано професионално обучение.

• Грижа и отговорност за общественото здраве.

• Ефективно управление на общинската стратегия за развитие на социални услуги.

• Създаване на трудова заетост на пазара на труда за жителите на Община Карлово.

**Приоритет 3:** Опазване и възстановяване на цивилизационното наследство, създаване на благоприятна и естетична среда на живот.

Разработване и прилагане на средносрочни планове за интегрирано градско възстановяване и развитие, поддръжка и развитие на уличната мрежа на територията на общината в съчетание с прилагане на интегриран подход при планирането и управлението на транспорта е важно условие за подобряване на достъпността и създаване на нови възможности за развитие.

Програмата предвижда редица конкретни стъпки към разширяване на дейностите, свързани с рестарвация, консервация и съвременно експониране на обекти на културно-историческото наследство. Оптималното използване на възможностите на местния и държавния бюджет, привличането на публични ресурси от европейските фондове са важен фактор за постигане на целите, в рамките на приоритет 3. Усилията за развитие на зони за отдих и рекреация са съчетани с мерки за повишаване на сигурността и обществения ред, за опазване на публичното имущество и превенция на риска.

**Мерки за реализиране на Приоритет 3:**

• Изграждане, реконструкция и поддържане на съвременна транспортна система и свързаната с нея инфраструктура.

• Изграждане на съвременна комуникационна среда.

• Изграждане, реконструкция и поддържане на водоснабдителната и канализационна система и свързаната инфраструктура.

• Прилагане на ефективни системи за управление на отпадъци и изграждане на инфраструктурата.

• Развитие на зелената система на общината.

• Създаване на безопасна и сигурна среда за живот.

• Въвеждане на съвременни практики за устойчиво развитие.

• Урбанистично развитие.

• Съхраняване и експониране на уникалната културна идентичност на общината в цялото и многообразие.

• Изграждане и развитие на публични зони с обществени функции.

**Приоритет 4:** Утвърждаване авторитета на Община Карлово като европейски културен и образователен център

Осигуряване и подобряване на съвременна материална база за пълноценното функциониране на културните институции е пряко обвързано с логистичното и финансово подпомагане на културните институции за участието им в международни проекти, фестивали, изложби, конкурси както с оглед тяхното развитие и модернизация на дейностите, така и с цел диверсификация на финансирането.

Програмата залага на стимулиране на инициативността и творческите идеи за развитие на перспективни и стойностни културни проекти, които да бъдат трайно обвързани с културния живот на общината.

**Мерки за реализиране на Приоритет 4:**

• Развитие на културните институции в общината;

• Развитие на съвременни културни дейности;

• Привличане на авторитетни национални и международни прояви в общината;

• Популяризиране на културни събития от общинската програма за култура;

**ИЗПЪЛНЕНИЕТО НА ПЛАНИРАНИТЕ ДЕЙНОСТИ СА ПОСТИЖИМИ ЧРЕЗ:**

• Ефективно управление на финансовите и материални ресурси;

• Разширяване на капацитета за проектно финансиране на общински дейности и ефективно усвояване на достъпните фондове;

• Продължаване на успешните практики за реализиране на ефективни и прозрачни форми на публично-частно партньорство;

• Ефективно използване на съвременните финансови инструменти за реализиране на перспективни инвестиционни дейности;

• Активно партньорство с институциите на регионално и национално ниво;

Настоящата Програма за управление предвижда конкретни дейности за постигане на всеки от приоритетите, които са свързани, както с изпълнение на основинте функции на общинската администрация, така и дейности, които стимулират качественото израстване на администрацията и изграждане на трайни партньорства.

Програмата е базирана на реалистични проекти, обвързани в значителна степен с гарантирано проектно финансиране. Програмата за управление на Община Карлово за периода 2020 – 2023 г. е динамичен документ, чието реалзиране в съответствие на ЗМСМА ще бъде отчитано на годишна база.

Поетапно ще бъде извършван сериозен анализ на постиженията, проблемите и трудностите пред изпълнението на конкретните мерки и ще бъдат предлагани релевантни мерки за актуализиране.

Настоящата Програма за управление е приета с Решение № ............./27.02.2020 год. на общински съвет Карлово.

**Д-р ЕМИЛ КАБАИВАНОВ**

***Кмет на Община Карлово***